ⴱⵓⵜⴼⵓⵏⴰⵙⵜ (ⴰⴼⵉⵍⵎ)

ⴱⵓⵜⴼⵓⵏⴰⵙⵜ ⵏⵖ ⴱⵓⵜⴼⵓⵏⴰⵙⵜ ⴷ 40 ⵏ ⵉⵎⵉⴽⵔ/ⵓⵎⴰⴽⵔ ⴷ ⵢⴰⵏ ⵓⴼⵉⵍⵎ ⴰⵎⴰⵣⵉⵖ ⴰⵎⵖⵔⵉⴱⵉ ⵏⵏⴰ ⴱⴰⵀⵔⴰ ⵉⵜⵜⵢⵓⵙⵙⴰⵏⵏ ⴳ ⵙⵙⵉⵏⵉⵎⴰ ⵜⴰⵎⴰⵣⵉⵖⵜ. ⴷ ⵉⵜⵜⵓⵙⵉⵜⴳ ⵓⴼⵉⵍⵎ ⴰⴷ, ⵍⵍⵉ ⵉⵥⵕⴰⵏ ⵜⵉⴼⴰⵡⵜ ⴰⵙⴳⴳⵯⴰⵙ ⵏ 1993/1994,"ⴱⵓⵇⵙⵉⵎ: "ⴱⵓⵜⴼⵓⵏⴰⵙⵜ". al3omk.com - ⴰⵍⵄⵓⵎⵇ. ⴽⵓⵎ (ⵙ ⵜⵄⵔⴰⴱⵜ). 2020-02-20. ⵉⵜⵜⵢⵓⵥⵕⴰ ⴳ 2026-01-30.ⵍⵎⵓⴷⴷⵏⵉ ⵄⴱⴷⵕⵕⴰⵃⵉⵎ (ⵙ ⵜⵄⵕⴰⴱⵜ). "ⴰⴼⵉⵍⵎ ⵏ ⴱⵓⵜⴼⵓⵏⴰⵙⵜ". ⵉⵜⵜⵢⵓⵥⵕⴰ ⴳ 2026-01-30 – ⴳ ⵓⴼⴰⵢⵙⴱⵓⴽ. ⴰⵎ ⵢⴰⵏ ⵓⵙⵏⵜⵉ ⴰⵎⴰⴷⴷⵓⴷ ⴷ ⵓⵣⵔⵉⴼ ⵏ ⵙⵙⵉⵏⵉⵎⴰ ⵏⵏⴰ ⵉⵙⴰⵡⴰⵍⵏ ⵙ ⵜⵎⴰⵣⵉⵖⵜ ⴳ ⵍⵎⵖⵔⵉⴱ ⵜⴰⵎⴰ ⵏ ⵓⴼⵉⵍⵎ ⵏ ⵉⵟⵟⵓ ⴷ ⵜⴳⵉⴳⵉⵍⵜ ⴷ ⵜⵎⵖⴰⵔⵜ ⵏ ⵡⵓⵔⵖ ⴷ ⵜⴰⵙⵙⴰⵙⵜ, ⴹⴰⵕⵜ ⵏ ⵢⴰⵜ ⵜⵉⵣⵉ ⵉⵖⵣⵣⵉⴼⵏ ⵏ ⵓⴱⴷⴷⴰⴷ. ⵜⵍⵓⵍ ⴷ ⵜⵡⵓⵔⵉ ⴰⴷ ⵙⴳ ⵜⵓⵥⵥⵓⵎⵜ ⵏ ⵜⵎⴰⵔⴰ ⴷ ⵜⴰⵙⵙⴰⵙⵉⵏ, ⵍⵍⵉⴳ ⵉⵜⵜⵓⵙⵙⵓⵍⴼ ⵙ ⵢⴰⵜ ⵜⴽⴰⵎⵉⵕⴰⵜ ⴷ ⵢⴰⵜ ⵜⵔⴰⴱⴱⵓⵜ ⵏ ⵉⵙⵎⴷⴰⵢⵏ ⵉⵎⴰⵙⵡⴰⴹⵏ ⵉⴱⴷⴷⵏ ⵉ ⵜⴽⴽⵍⵉⵜ ⵜⴰⵎⵣⵡⴰⵔⵓⵜ ⴷⴰⵜ ⵏ ⵜⵉⵟⵟ ⵏ ⵜⴽⴰⵎⵉⵕⴰⵜ, ⴰⴼⴰⴷ ⴰⴷ ⵢⴰⵖⵓⵍ ⴹⴰⵕⵜ ⵏⵏⵙ ⵖⵔ ⵢⴰⵜ ⵜⵓⵎⴰⵏⵜ ⵜⴰⵏⴰⵥⵓⵕⵜ ⵍⵍⵉ ⵎⵉ ⵉⵏⵣⴰ ⵜⵉⵎⴰⴹ ⴷ ⵉⴼⴹⵏ ⵏ ⵜⵓⵏⵖⵉⵍⵉⵏ ⵏⵏⵙ, ⴷ ⵉⵙⵙⵔⵙⵍ ⵙ ⵓⵢⴰ ⵜⴰⵎⴰⵏⴳⵜ ⵏ ⵜⵎⵙⵙⵓⵔⵜ "ⵡⴰⵔⴷⴰ ⴱⵔⵓⴷⵉⴽⵙⵢⵓⵏ" ⴷ ⵓⵎⵙⵢⴰⴼⵓ ⵏⵏⵙ ⵍⵄⵕⴱⵉ ⴰⵍⵜⵉⵜ."ⴱⵓⵜⴼⵓⵏⴰⵙⵜ - ⵜⵓⴳⵔⵉⵡⵜ ⵏ ⵎⵓⵃⵎⵎⴰⴷ ⴱⵏ ⵚⴰⵍⵃ" ( 2021 ⵛⵓⵜⴰⵏⴱⵉⵔ 29). ⴱⵓⵜⴼⵓⵏⴰⵙⵜ - ⵜⵓⴳⵔⵉⵡⵜ ⵎⵓⵃⵎⵎⴰⴷ ⴱⵏ ⵚⴰⵍⵃ. ⵉⵜⵜⵢⵓⵥⵕⴰ ⴳ 2026-01-30 

ⵢⵓⵎⵥ ⵓⴼⵉⵍⵎ ⵜⴰⵥⴹⴰⵕⵜ ⵏⵏⵙ ⵙⴳ ⵜⵙⴷⵎⴷⵏⴰ ⵏ ⵓⵏⴰⵥⵓⵕ ⴰⵖⵔⴼⴰⵏ ⵎⵓⵃⵎⵎⴰⴷ ⴰⴱⴰⵄⵎⵕⴰⵏ ⴷ ⵓⵎⴷⴷⴰⴽⴽⵯⵍ ⵏⵏⵙ ⵍⵃⵙⴰⵢⵏ ⵉⴱⵓⵔⴽⴰ, ⵍⵍⵉⴳ ⵙⵎⵓⵜⵜⵉⵏ ⵜⴰⵍⵍⴰⵙⵉⵏ ⵏ "ⵜⴰⵍⵃⵍⵇⵜ" ⵙⴳ ⵓⴱⴰⵔⴰⵣ ⵏ ⵊⴰⵎⵄ ⵍⴼⵏⴰ ⴳ ⵎⵕⵕⴰⴽⵛ ⵖⵔ ⵓⵎⵉⵥⴰⵕ ⴰⵎⵇⵔⴰⵏ, ⴳ ⵢⴰⵏ ⵡⴰⵎⵎⴰⴽ ⵉⵙⵎⵓⵏⵏ ⴳⵔ ⵜⴽⵓⵎⵉⴷⵉⵜ ⵜⴰⴱⵔⴽⴰⵏⵜ ⴷ ⵜⵏⵏⵓⴳⵍⴰ ⵜⴰⵏⴰⵎⵓⵏⵜ ⵉⴷⵔⴰⵏ. ⵓⵔ ⵉⴳⵉ "ⴱⵓⵜⴼⵓⵏⴰⵙⵜ" ⵖⴰⵙ ⵢⴰⵏ ⵓⴼⵉⵍⵎ ⵏ ⵓⵙⵓⵔⴰⵔ, ⵎⴰⵛⴰ ⵉⴽⴽⴰ ⵜ ⵉⵏⵏ ⴷ ⴰⵙⵓⵎⵏ ⴰⵏⴰⵥⵓⵕ ⵏ ⵓⵏⵀⵉⵜⵜⴼ ⴳⵔ ⵓⴼⴳⴰⵏ ⴰⴼⵔⴰⵔ ⴷ ⵜⴰⴳⴳⴰⵍⵉⵏ ⵏ ⵓⵙⵖⵍⵍⴰ, ⴰⵢⵍⵍⵉ ⴳⵉⵙ ⵉⵙⴽⵔⵏ ⵢⴰⵜ ⵜⵡⵓⵔⵉ ⵜⴰⵎⵖⵍⴰⵍⵜ ⴳ ⵜⵎⴽⵜⵉⵜ ⵜⴰⵎⵖⵔⵉⴱⵉⵜ, ⴷ ⵢⴰⵏ ⵓⵙⴰⵖⵓⵍ ⴰⴷⵙⵍⴰⵏ ⵉⵙⵓⵍⵏ ⴰⵔ ⵉⵜⵜⵓⵖⵔⴰ ⵙ ⵉⵎⵏⴰⴷⵏ ⵉⵏⴼⵔⴰⵏⵏ ⵉⵙⵔⵜⴰⵏⵏ ⵍⵍⵉ ⵉⵜⵜⵓⵙⵎⴰⵢⵏⵓⵏ ⴰⵔ ⴰⵙⵙ ⴰⴷ. 

 ⴰⵎⵏⴰⵍⴰ ⵏ ⵍⵄⵕⴱⵉ ⴰⵍⵜⵉⵜ ⴷ ⵎⵓⵃⵎⵎⴰⴷ ⴰⴱⴰⵄⵎⵕⴰⵏ 
ⴳ ⵓⵙⴳⴳⵯⴰⵙ 1990, ⵉⵖⵜⵙ ⵍⵄⵕⴱⵉ ⴰⵍⵜⵉⵜ ⴰⴷ ⵉⵎⵙⴽⵙⵍ ⵙ ⵓⴼⴰⵔⵙ ⵏ ⵓⴼⵉⵍⵎ ⴰⵎⴰⵣⵉⵖ ⴰⵖⵣⵣⴰⴼ. ⴳ ⵜⵉⵣⵉ ⵍⵍⵉ ⵉⴼⴼⴰⵖ ⴰⴷ ⵉⵙⵜⴰⵔⴰ ⴰⴱⴰⵔⴰⵣ ⵏ ⵊⴰⵎⵄ ⵍⴼⵏⴰ ⴳ ⵎⵕⵕⴰⴽⵛ, ⵉⵎⵎⵏⴹⵕⴰ ⴷ ⵓⵏⴰⵥⵓⵕ ⵎⵓⵃⵎⵎⴰⴷ ⴰⴱⴰⵄⵎⵕⴰⵏ, ⵢⴰⵏ ⵙⴳ ⵉⵏⵎⵖⵓⵔⵏ ⵏ ⵙⵙⵉⵏⵉⵎⴰ ⵜⴰⵎⴰⵣⵉⵖⵜ ⴳ ⵢⴰⵜ ⵜⵍⵃⵍⵇⵜ. ⵉⴽⴽⴰ ⵜ ⵉⵏⵏ ⵓⴱⴰⵄⵎⵕⴰⵏ ⴷ ⴰⵏⴰⵥⵓⵕ ⵓⵔ ⵢⵓⴼⵉⵏ ⴰⵏⵏⴰⵍ, ⴷ ⵉⴽⴽ ⵜ ⵉⵏⵏ ⴰⵔ ⵉⵜⵜⴽⴽⴰ ⴳⵔ ⵜⵇⴱⵉⵍⵉⵏ ⴷ ⵉⴹⵡⵡⴰⵕⵏ ⵙ ⵓⵢⵍⵍⵉ ⵎⵉ ⵜⵜⵉⵏⵉⵏ ⴰⵙⵜⴰⵔⴰ ⴷ ⴰⵔ ⴷⵉⵙ ⵉⵜⵜⴰⵙⵉ ⴰⴽⵓⴷⴰⵏⵏ ⵉⵎⵉⵙ ⵏⵏⵙ ⴰⵎⵥⴰⵡⴰⵏ ⴰⴼⴰⴷ ⴰⴷ ⵉⵙⴽⵔ ⵉⴼⵕⵕⵉⵊⵏ ⵏⵏⵙ. ⴳ ⵓⴱⴰⵔⴰⵣ ⵏ ⵊⴰⵎⵄ ⵍⴼⵏⴰ, ⵉⴽⴽⴰ ⵜ ⵉⵏⵏ ⴰⵔ ⵉⵜⵜⴰⵍⵙ ⵉ ⴽⵔⴰ ⵏ ⵜⴰⵍⵍⴰⵙⵉⵏ ⴷ ⴰⵔ ⵉⵜⵜⵉⵔⵉⵔ, ⴷ ⵖⵉⵏⵏ ⴰ ⴳ ⵓⵎⵥⵏ ⵉⵎⵣⴳⴰⵏ ⵏ ⵍⵄⵕⴱⵉ ⴰⵍⵜⵉⵜ ⵢⴰⵜ ⵙⴳ ⵜⴰⵍⵍⴰⵙⵉⵏ ⴰⵏⵏ ⴰⴼⴰⴷ ⴰⴷ ⵜⵏⵜ ⵉⵙⵏⴼⵍ ⵖⵔ ⵓⴼⵉⵍⵎ ⴰⴷ.

 ⴰⵙⵙⵔⵙⵍ ⵏ ⵓⵙⵏⴼⴰⵔ ⴷ ⵜⵙⵓⵔⵉⴼⵉⵏ ⵜⵉⵎⵣⵡⵓⵔⴰ 
ⵉⵏⵏⴰ ⵓⴱⴰⵄⵎⵕⴰⵏ ⵉ ⵡⴰⵍⵜⵉⵜ ⵎⴰⵙ ⵜ ⵉⵏⵏ ⵉⴽⴽⴰ ⵉⵥⵓⵥⴹ ⴰⴷⵍⵍⵉ ⴰⴷ ⵉⵙⵏⴼⵍ ⵜⴰⵍⵍⴰⵙⵉⵏ ⵏⵏⵙ ⵖⵔ ⴽⵔⴰ ⵏ ⵜⵡⵓⵔⵉⵡⵉⵏ ⵜⵉⵙⵉⵏⵉⵎⴰⵢⵉⵏ. ⴷ ⵉⵙⴽⵔ ⵍⵄⵕⴱⵉ ⴰⴼⴰⵔⵙ ⵙ ⵓⴱⵔⵉⴷ ⵏ ⵜⵎⵙⵙⵓⵔⵜ ⵏⵏⵙ "Warda Production/ⵡⴰⵔⴷⴰ ⴱⵔⵓⴷⵉⴽⵙⵢⵓⵏ", ⵢⵓⵎⵥ ⵓⵎⵙⵙⵓⴼⵖ "ⴰⴳⵯⵔⵔⴰⵎ ⴰⵔⵛⴰⵛ" ⵜⵉⵍⴰⵍⵜ ⵏ ⵓⵙⵓⴼⵖ, ⴷ ⵓⴱⴰⵄⵎⵕⴰⵏ ⵢⵓⵎⵥ ⵜⵉⵍⴰⵍⵜ ⵏ ⴰⴷ ⵉⵙⵎⵓⵏ ⵉⵙⵎⴷⴰⵢⵏ ⴷ ⴰⴷ ⵉⵙⴽⵔ ⵙ ⵢⵉⵖⴼ ⵏⵏⵙ ⵜⵉⵍⴰⵍⴰⵜ ⵏ ⵜⴱⵔⵣⴰ, ⴷ ⵙ ⵜⵡⵉⵣⵉ ⵏ ⵓⵎⴷⴷⴰⴽⴽⵯⵍ ⵏⵏⵙ ⵍⵃⵓⵙⴰⵢⵏ ⵉⴱⵓⵔⴽⴰ. ⵉⵜⵜⵢⵓⵙⴰⵢ ⴷ ⵓⴼⵉⵍⵎ ⴰⴷ ⵙⴳ ⵙⵏⴰⵜ ⵜⴰⵍⵍⴰⵙⵉⵏ ⵍⵍⵉ ⵉⵜⵜⴰⵍⵙ ⵓⴱⴰⵄⵎⵕⴰⵏ, ⵜⴰⵎⵣⵡⴰⵔⵓⵜ ⴳⵉⵙⵏⵜ ⵜⴳⴰ ⵜⵜ ⵜⴰⵍⵍⴰⵙⵜ ⵏ "ⴱⴰⴱ ⵏ ⵜⴼⵓⵏⴰⵙⵜ".

 ⵜⵉⵎⵙⴰⵔⵉⵏ ⵏ ⵓⴼⵉⵍⵎ 

 ⵎⵃⵏⴷ ⴷ ⵙⵙⵄⴷⵉⵢⴰ: ⵙⴳ ⵜⵎⵅⵅⴰⵔⵜ ⵖⵔ ⵜⵖⵓⵍⵜ 
ⴷⴰ ⵜⵙⵙⵏⵜⴰⵢ ⵜⵏⵇⵇⵉⵙⵜ ⵙ "ⵙⵙⵄⴷⵉⵢⴰ" ⵏⵏⴰ ⵉⵙⴰⵇⵙⴰⵏ ⴰⵔⴳⴰⵣ ⵏⵏⵙ "ⵎⵃⵏⴷ" ⵖⴼ ⵡⵓⴼⵓⵔ ⵏ ⵓⵙⵉⴽⵉ ⵏⵏⵙ ⴳ ⵢⵉⴹ, ⵉⴷⴷⵖ ⴷⴰ ⵉⴼⵜⵜⵓ ⴽⵓⴷⵏⵏⴰ ⵜⵜⵕⵡⴰⵃ ⵜⴰⴼⵓⴽⵜ ⴷ ⵓⵔ ⴰⵔ ⴷ ⵉⵜⵜⴰⵖⵓⵍ ⴰⴱⵍⴰ ⴳ ⴷⴰⵔ ⵜⴰⵢⵍⴳⵉ. ⴳ ⵜⴳⵉⵔⴰ, ⵉⵏⵏⴰ ⴰⵙ ⵎⴰⵙ ⵉⴳⴰ ⴰⵎⴰⴽⵔ ⴰⵎⵇⵔⴰⵏ ⴷⴰ ⵉⵜⵜⴰⴽⵔ ⵉ ⵎⴷⴷⵏ ⵜⵉⵖⴰⵡⵙⵉⵡⵉⵏ ⵏⵏⵙⵏ ⵏⵜⵜⴰ ⴷ ⵓⵎⴷⴷⴰⴽⴽⵯⵍ ⵏⵏⵙ. ⵜⴰⵎⵖⴰⵔⵜ ⵏⵏⵙ ⵜⵓⵎⵥ ⵜⵜ ⵜⵡⴷⴰ ⴷ ⵓⵔ ⵜⵜ ⵉⵙⵙⵓⵙⵉⵎ ⵓⵢⴰⵏⵏ ⵍⵍⵉ ⵙ ⴰⵙ ⵉⵏⵏⴰ ⴷ ⵓⵔ ⵜⵔⵉ ⴰⴷ ⵜⴳ ⵜⴰⵎⵖⴰⵔⵜ ⵏ ⴽⵔⴰ ⵏ ⵓⵎⵅⵅⴰⵔ, ⴷ ⵜⴼⴽⴰ ⴰⵙ ⴰⵙⵜⴰⵢ ⴳⵔ ⵜⵖⵓⵍⵜ ⴷ ⵜⵡⵓⵔⵉ ⵜⴰⵎⴰⵖⵓⴷⵜ ⴷ ⵡⵓⵍⵓⴼ. ⵢⵓⵔⵎ ⵎⵃⵏⴷ ⴰⴷ ⵉⵙⵛⵓⵛⵛⴹ ⵜⵉⴳⴰⵡⵜ ⵏⵏⵙ ⵙ ⵎⴰⵙ ⴷⴰ ⵉⵜⵜⴰⴽⵔ ⵖⴰⵔ ⵉ ⵉⵏⵙⴱⵖⵓⵔⵏ, ⴷ ⵜⵙⵙⵓⵎⵔ ⴼⵍⵍⴰⵙ ⵜⵎⵖⴰⵔⵜ ⵏⵏⵙ ⴰⵣⵏⵣⵉ ⵏ ⵜⴼⵓⵏⴰⵙⵜ ⵏⵏⵙ ⴰⴼⴰⴷ ⴰⴷ ⵉⵙⵙⵏⵜⵉ ⵙ ⵢⴰⵏ ⵓⵙⵏⴼⴰⵔ ⵏ ⵓⵃⵍⴰⵍ, ⵎⵇⵇⴰⵔ ⴷ ⴰⵏⵏⵣⵔⵉ ⵏ ⵜⴼⵓⵏⴰⵙⵜ ⵓⵔ ⵉⵔⵅⵉ ⴰⵛⴽⵓ ⵏⵜⵜⴰⵜ ⴰⵢⴷ ⵉⴳⴰⵏ ⴰⵙⴰⴳⵎ ⵏ ⵓⴽⵯⴼⴰⵢ ⴷ ⵉⴷⵔⵉⵎⵏ. 

 ⴰⵏⴰⴽⴰⴱ ⴷ ⵓⵎⵏⴰⵍⴰ ⴰⴽⴷ ⵜⵔⴰⴱⴱⵓⵜ ⵏ ⴽⵓⵎⵔⴰⵡ ⵏ ⵓⵎⴰⴽⵔ 
ⵉⵖⵜⵙ ⵎⵃⵏⴷ ⴰⴷ ⵉⵜⵓⴱ, ⴷ ⵢⵓⵡⵉ ⵏⵉⵜ ⴷⵉⴷⵙ ⵜⴰⴼⵓⵏⴰⵙⵜ ⵙ ⵓⴳⴰⴷⴰⵣ ⴷⴰⵔ ⵜⴰⵢⵍⴳⵉ, ⵎⴰⵛⴰ ⵉⵎⵎⴰⵇⵇⴰⵔ ⴷ ⵢⴰⵏ ⴽⵕⴰⴹ ⵉⵎⴰⴽⵔⵏ ⵏⵏⴰ ⵉⴳⴰⵏ ⵙⴳ ⵜⵔⴰⴱⴱⵓⵜ ⵏ ⴷⴷⴰ ⵃⵎⴰⴷ ⵍⵍⵉ ⴳ ⵍⵍⴰⵏ 40 ⵏ ⵓⵎⴰⴽⵔ,"ⴰⴼⵉⵍⵎ ⵏ ⴱⵓⵜⴼⵓⵏⴰⵙⵜ ⵎⴰⵕⵕⴰ ⵉⴳⵣⵎⴰⵏ, ⴰⴼⵉⵍⵎ ⵏ ⴱⵓⵜⴼⵓⵏⴰⵙⵜ ⴽⵓⵍⵍⵓ ⵜ". ⵙⵓⵙ ⵜⵉⴼⵉⵏⴰⵖ. ⵉⵜⵜⵢⵓⵥⵕⴰ ⴳ 2026-01-30. ⴷ ⵓⵡⵉⵏ ⴰⵙ ⵜⴰⴼⵓⵏⴰⵙⵜ ⵏⵏⵙ ⴹⴰⵕⴰⵜ ⵏ ⵎⴰⴷ ⵜ ⵓⵜⵏ ⴳ ⵜⵇⵛⵛⴰ ⵏ ⵢⵉⵖⴼ ⵏⵏⵙ, ⴷ ⵉⴳⵏ ⵙⴳ ⴰⴽⵓⴷⴰⵏⵏ ⴰⵔ ⴰⵢⵍⵍⵉⴳ ⴷ ⵜⵓⴳⴳⴰ ⵜⴰⴼⵓⴽⵜ ⴷ ⵢⴰⴼ ⴷ ⵉⴷⴰⵎⵎⴷⵏ ⴳ ⵢⵉⵖⴼ ⵏⵏⵙ ⵏⴳⵉⵏ ⵣⵓⵏ ⴷ ⴰⵙⵉⴼ, ⴷ ⵉⵎⵎⵏⴹⵕⴰ ⵏⵉⵜ ⴷ ⵓⵎⴷⴷⴰⴽⴽⵯⵍ ⵏⵏⵙ ⴰⵎⴰⴽⵔ ⵏⵏⴰ ⴰⵙ ⵉⵏⵏⴰⵏ ⵎⴰⵙ ⵉⵥⵕⴰ ⵢⴰⵏ ⴽⵕⴰⴹ ⵉⵎⴰⴽⵔⵏ ⴳⵍⵉⵏ ⵢⴰⵜ ⵜⴼⵓⵏⴰⵙⵜ ⴷ ⵎⴰⵙ ⵣⴷⵖⵏ ⴳ ⵢⴰⵜ ⵜⴳⵎⵎⵉ ⵢⴰⵥⵏ ⵉ ⵜⵇⴱⵉⵍⵜ ⴰⵏⵏ ⴷ ⴷⴰ ⵜⵜⵉⵏⵉⵏ ⵎⴰⵙ ⴳⴰⵏ ⵉⵙⴱⴱⴰⴱⵏ. ⵢⵓⵔⵔⵉ ⴷ ⵎⵃⵏⴷ ⵖⵔ ⵜⴳⵎⵎⵉ ⵏⵏⵙ ⵙ ⴽⵔⴰ ⵏ ⵉⵏⵖⵎⵉⵙⵏ ⵓⵔ ⴳⵉⵏⵉⵏ ⵉ ⵎⴰⵏⵉ, ⴷ ⵉⵙⵙⵓⵜⵔ ⴳⵉⵙ ⴰⴷ ⴰⵙ ⵜⴼⴽ ⵉⵎⵉⴽⴽ ⵏ ⵜⵉⵣⵉ ⴰⴼⴰⴷ ⴰⴷ ⴳⵉⵙ ⵉⵔⴰⵔ ⴰⵜⵉⴳ ⵏ ⵜⴼⵓⵏⴰⵙⵜ ⵏⵏⵙⵏ ⵓⴽⴰⵏ ⵉⵙⴽⵔ ⵕⴱⴱⵉ ⵜⵜⴰⵡⵉⵍ ⴰⴽⵓⴷⴰⵏⵏ. ⴰⴼⴰⴷ ⴰⴷ ⵉⵏⵜⵉ ⵢⴰⵏ ⵓⵎⵏⴰⵍⴰ ⴰⵎⵙⴹⵚⴰⵢ ⴳⵔ ⴰⵙ ⴷ ⵜⵔⴰⴱⴱⵓⵜ ⵏ ⵉⵎⴰⴽⵔⵏ, ⵍⵍⵉ ⵉⴽⵜⵓⵔⵏ ⵙ ⵜⵉⵏⵥⴰⵥ ⴷ ⵉⵡⴰⵍⵉⵡⵏ ⴷⵔⴰⵏⵉⵏ.

 ⴰⵙⴱⴱⴰⴱ/ⵜⵜⴰⵊⵔ ⵄⵜⵎⴰⵏ ⴷ ⵡⵓⵙⵎⴰⵏ ⵏ "ⵜⵉⵙⵙⵉ ⵏ ⵓⵙⴽⴽⵉⴼ" 
ⴳ ⵜⵙⴳⴰ ⵢⴰⴹⵏ, ⴷⴰ ⵉⵜⵜⵓⵎⴰⵏ "ⴰⵙⴱⴱⴰⴱ ⵄⵜⵎⴰⵏ", ⴳⵎⴰⵙ ⵏ ⵙⵙⵄⴷⵉⵢⴰ, ⵉⴳⴰ ⵢⴰⵏ ⵓⵏⵙⴱⵖⵓⵔ ⵉⴳⴰⵏ ⴰⵇⵇⵔⵣⴰⵣ ⵖⴼ ⵜⴰⵔⵡⴰ ⵏⵏⵙ ⴷ ⵜⵎⵖⴰⵔⵜ ⵏⵏⵙ ⵏⵏⴰ ⵎⵉ ⵡⵔⵔⵖⵏ ⵡⵓⴷⵎⴰⵡⵏ ⵏⵏⵙⵏ ⵙ ⵍⴰⵥ, ⵍⵍⵉⴳ ⵓⵔ ⴷⴰ ⵙⵙⴰⵏ ⴰⴱⵍⴰ ⴰⵙⴽⴽⵉⴼ ⴳ ⴽⵓ ⴰⵙⵙ, ⴷ ⵉⴳ ⴷⴰⵔⵙⵏ ⵓⵖⵔⵓⵎ ⵣⵓⵏ ⴷ ⴽⵔⴰ ⵏ ⵜⴼⵓⴳⵍⴰ ⵉⴳ ⵜ ⵛⵛⴰⵏ ⵉⴳⵍⵍⵉⵏⵏⵉⵏ. ⴷ ⴰⵡⴷ ⵢⵓⴳⵉ ⵜⵜⴰⵊⵔ ⵄⵜⵎⴰⵏ ⴰⴷ ⵉⴼⴽ ⴰⵣⵔⴼ ⵏ ⵓⵍⵜⵎⴰⵙ ⴳ ⵡⵓⴽⴽⵓⵙ ⵏ ⴱⴰⴱⴰⵜⵙⵏ, ⵜⵙⵎⴰⵎⵎⵉ ⵏⵉⵜ ⵜⵎⵖⴰⵔⵜ ⵏⵏⵙ ⵉ ⴷⴷⴰ ⵎⵃⵏⴷ ⵖⴼ ⵜⴰⵙⵙⴰⵙⵉⵏ ⵏⵏⵙⵏ. ⵉⵏⵏⴰ ⴰⵙ ⵎⵃⵏⴷ ⵎⴰⵙ ⵉⵥⴹⴰⵕ ⴰⴷ ⵉⵎⴷ ⵜⴰⵇⵇⵔⵣⴰⵣⵜ ⵏ ⵜⵜⴰⵊⵔ ⵄⵜⵎⴰⵏ ⵙ ⵢⴰⵜ ⵜⵡⵏⴳⵉⵎⵜ ⵏⵏⴰ ⵓⵔ ⵏⵏ ⵉⵜⴰⵎ ⵢⴰⵏ, ⵏⵏⴰ ⵖⴼ ⴷ ⵜⵎⵛⵓⵛⴽⴰ ⵜⵎⵖⴰⵔⵜ ⵏⵏⵙ ⴹⴰⵕⵜ ⵏ ⵎⴰⴷ ⵓⵔ ⵜⴼⵉⵍ ⵉⵄⵟⵟⴰⵕⵏ ⵓⵍⴰ ⴰⴳⴳⴰⴳⵏ ⵏⵏⴰ ⴰⵙ ⵓⵔ ⵉⵙⵙⵓⴳⵉⵔⵏ ⵢⴰⵜ.

 ⵜⴰⵖⴰⵡⴰⵙⵜ ⵏ "ⴰⵢⵜ ⵜⴳⵉⵔⴰ/ⵍⵉⵅⵔⵜ" ⴷ ⵓⵙⵙⵉⴷⵔ ⵙⴳ ⵓⵙⵎⴹⵍ 
ⵜⴳⴰ ⵜⵡⵏⴳⵉⵎⵜ ⵏ ⴷⴷⴰ ⵎⵃⵏⴷ ⵜⵉⴽⴽⵉ ⵏ ⵢⴰⵏ ⵓⵙⴰⴼⴰⵔ ⵉ ⵜⵜⴰⵊⵔ ⵄⵜⵎⴰⵏ ⴰⴼⴰⴷ ⴰⴷ ⵉⴳⵏ, ⵉⵍⵎⵎⴰ ⴰⴷ ⵜ ⴰⵡⵉⵏ ⴷ ⵓⵙⵎⴹⵍ ⵏⵏⴰ ⵓⵔ ⵉⴷⵉⵍⵏ ⴰⴼⴰⴷ ⴰⴷ ⵜ ⵉⵏⵏ ⴳⵉⵙ ⵙⵔⵙⵏ. ⴳ ⵢⵉⴹ, ⵉⵍⵙⴰ ⴷⴷⴰ ⵎⵃⵏⴷ ⴷ ⵓⵎⴷⴷⴰⴽⴽⵯⵍ ⵏⵏⵙ ⴽⵔⴰ ⵏ ⵜⵎⵍⵙⴰ ⵜⵉⵎⵍⵍⴰⵍⵉⵏ ⴷ ⵃⴱⵓⵏ ⵓⴷⵎⴰⵡⵏ ⵏⵏⵙⵏ ⵙ ⵢⴰⵏ ⵓⵇⵍⵎⵓⵏ ⴰⵎⵍⵍⴰⵍ, ⴷ ⵙⵙⵓⴼⵖⵏ ⴷ ⵜⵜⴰⵊⵔ ⵄⵜⵎⴰⵏ ⵙⴳ ⵜⴳⵎⵎⵉ ⴹⴰⵕⵜ ⵎⴰⴷ ⴰⵙ ⵙⵙⵡⴰⵏ ⴰⵙⴰⴼⴰⵔ ⴰⵏⵏ ⴷ ⵉⵡⵉⵏ ⵜ ⵏⵉⵜ ⵙ ⵓⵙⵎⴹⵍ, ⴷ ⵙⴰⵡⵍⵏ ⴷⵉⴷⵙ ⴰⵎ ⵉⴳ ⴳⴰⵏ "ⴰⵢⵜ ⵜⴳⵉⵔⴰ", ⵙⴷⵉⴷⴷⵉⵏ ⵜ ⵙ ⵜⵔⴳⵉⵏ ⵏ ⵓⵔⵡⴰⵙⵙ ⵉⴳ ⴷ ⵢⵓⵔⵔⵉ ⵙ ⵜⵇⵇⵔⵣⴰⵣⵜ ⵏⵏⵙ ⴷ ⵜⵉⵙⵙⵉ ⵏ ⵓⵙⴽⴽⵉⴼ, ⴷ ⵏⴰⴹⵏ ⵜ ⵙ ⵓⵙⵓⵜⵛ ⵏ ⵜⴰⵔⵡⴰ ⵏⵏⵙ ⴷ ⵜⴽⵓⵜⵉ ⵖⴼ ⵜⵡⵊⴰ ⵏⵏⵙ ⵏⵏⴰ ⴰⵙ ⵢⴰⵥⵏ.

 ⴰⵎⵢⴰⴱⴱⴰⵢ ⵡⵓⵎⵎⴰⵍⵏ ⴷ ⵜⴳⵉⵔⴰ ⵏ ⵓⴼⵉⵍⵎ 
ⵜⵉⵣⵉ ⵏ ⵓⵣⵣⴳⵉⵔ ⵏ ⴷⴷⴰ ⵃⵎⴰⴷ ⵉ ⵜⵖⴰⵡⴰⵙⵜ ⴳ ⵓⵙⵎⴹⵍ, ⵥⵕⴰⵏ ⵜ ⵉⵎⴰⴽⵔⵏ ⵍⵍⵉ ⵢⵓⴽⵔⵏ ⵜⴰⴼⵓⵏⴰⵙⵜ ⵏⵏⵙ, ⵡⵉⵍⵍⵉ ⴰⵙ ⵉⵙⵎⵎⴰⵏ "ⴱⴰⴱ ⵏ ⵜⴼⵓⵏⴰⵙⵜ". ⵖⴰⵍⵏ ⵎⴰⵙ ⵉⵎⵎⵓⵜⵜⵉ ⵙⴳ ⵜⵓⴽⴽⵕⴹⴰ ⵏ ⴰⵢⵜ ⴷⴷⵓⵏⵉⵜ ⵖⵔ ⵓⵙⴽⵯⵔⴽⵣ ⵏ ⵉⵙⵎⴹⴰⵍ ⵏ ⴰⵢⵜ ⵜⴳⵉⵔⴰ, ⵎⴰⵛⴰ ⴽⵚⵓⴹⵏ ⴷ ⵔⵡⵍⵏ ⴽⵓⴷⵏⵏⴰ ⵜⵏ ⵏⵏ ⵢⴰⵥ ⵜⵜⴰⵊⵔ ⵄⵜⵎⴰⵏ ⵏⵜⵜⴰ ⴷ ⵓⵎⵣⵉⵣⵍ ⵏⵏⵙ. ⵉⵜⵜⵓⵙⵙⵉⴷⵔ ⴷ ⵜⵜⴰⵊⵔ ⵄⵜⵎⴰⵏ ⴷ ⵢⵓⵖⴰⵍ ⴷ ⴰⵊⵎⵓⵄ ⵏ ⵜⵇⴱⵉⵍⵜ, ⵛⴰⴱⴱⴰⵏ ⵉⵎⴰⴽⵔⵏ ⵙ ⵡⴰⴷ ⴷ ⵢⵓⵔⵔⵉⵏ ⵙⴳ ⵜⵎⵜⵜⴰⵏⵜ ⴰⴼⴰⴷ ⴰⴷ ⵜⵏ ⵉⵙⵙⵍⴽⵎ ⵙ ⴷⴰⵔ ⴱⵓⵜⴼⵓⵏⴰⵙⵜ ⵏ ⵜⴼⵓⵏⴰⵙⵜ.

ⵎⴰⵛⴰ ⴳ ⵜⴳⵉⵔⴰ ⵏ ⵓⴼⵉⵍⵎ ⵉⵙⴽⵔ ⴰⵙⵏ ⴱⵓⵜⴼⵓⵏⴰⵙⵜ ⵢⴰⵜ ⵜⵎⵓⵙⵏⵢⵜ ⵏⵏⴰ ⵓⵔ ⵏⵏ ⵉⵜⴰⵎ ⵢⴰⵏ ⵍⵍⵉⴳ ⴳⵉⵙ ⵉⵎⵛⵓⵛⴽⴰ ⴷ ⵢⴰⵜ ⵜⵎⵖⴰⵔⵜ ⵍⵍⵉ ⵎⵉ ⵜⵜⵉⵏⵉⵏ ⵍⴱⴰⵍⵉⵣⴰ ⴰⴼⴰⴷ ⴰⴷ ⵜⵙⵜⴰⵀⵍ ⵉⵍⵍⵉⵙ ⵉ ⴷⴷⴰ ⵃⵎⴰⴷ, ⴰⴼⴰⴷ ⵉⵍⵙ ⴱⵓⵜⴼⵓⵏⴰⵙⵜ ⵜⵉⵎⵍⵙⴰ ⴰⵏⵏ ⵏ ⵜⵙⵍⵉⵜ ⴷ ⵉⵙⴽⵔ ⴳ ⵢⵉⵖⴼ ⵏⵏⵙ ⵜⵉⵙⵍⵉⵜ ⴰⵏⵏ ⵏⵏⴰ ⵉⵔⴰ ⴷⴷⴰ ⵃⵎⴰⴷ ⵙ ⵍⵉⵜⵉⵀⴰⵍ. ⴷ ⵜⴳⵉⵔⴰ ⵉⴼⴽⴰ ⴷⴷⴰ ⵃⵎⴰⴷ ⴱⵓⵃⴱⴱⴰ ⵏⵏⵙ ⵉ ⴱⵓⵜⴼⵓⵏⴰⵙⵜ ⵍⵍⵉ ⵉⵍⵙⴰⵏ ⵜⵉⵎⵍⵙⴰ ⵏ ⵜⵙⵍⵉⵜ, ⴰⴼⴰⴷ ⴰⴷ ⵜⵏ ⵉⵙⴷⵉⴷⴷⵉ ⴳ ⵜⴳⵉⵔⴰ ⴰⴷ ⵏⵏⵓⵕⵥⵎⵏ ⵉ ⵜⵜⴰⵊⵔ ⵄⵜⵎⴰⵏ ⵍⵍⵉ ⵓⵎⵥⵏ ⴷ ⴰⴷ ⴼⴼⴰⵖⵏ ⵜⴰⵎⴰⵣⵉⵔⵜ ⴰⵏⵏ.

 ⵓⴽⴽⵓⵙ ⴰⴷⵍⵙⴰⵏ ⴷ ⵜⴷⵖⴰⵔⵜ ⵏ "ⴱⵓⵜⴼⵓⵏⴰⵙⵜ" ⴳ ⵜⵎⴽⵜⵉⵜ ⵜⴰⵏⴰⵎⵓⵔⵜ 
ⵔⴰⴷ ⵉⵇⵇⵉⵎ ⵓⴼⵉⵍⵎ ⵏ "ⴱⵓⵜⴼⵓⵏⴰⵙⵜ" ⴷ ⵢⴰⵜ ⵜⵎⴰⵜⴰⵔⵜ ⵜⴰⵎⵖⵍⴰⵍⵜ ⴳ ⵜⵎⴽⵜⵉⵜ ⵏ ⵙⵙⵉⵏⵉⵎⴰ ⵜⴰⵎⴰⵣⵉⵖⵜ ⴷ ⵜⵎⵖⵔⵉⴱⵉⵜ ⵙ ⵓⵎⴰⵜⴰ, ⵉⴷⴷⵖ ⵉⴳⴰ ⵢⴰⵏ ⵙⴳ ⵉⴼⵉⵍⵎⵏ ⵉⵎⵣⵡⵓⵔⴰ ⵏⵜⵜⴰ ⴷ ⵓⴼⵉⵍⵎ ⵏ ⵜⵎⵖⴰⵔⵜ ⵏ ⵡⵓⵔⵖ ⴷ ⵉⵟⵟⵓ ⴷ ⴽⵔⴰ ⵏ ⵉⴼⵉⵍⵎ ⵢⴰⴹⵏ ⵍⵍⵉ ⵉⵕⵥⴰⵏ ⵉⴳⵓⴷⴰⵔ ⵏ ⵓⵙⵖⴷⵉ ⴷ ⵍⵍⵉ ⵉⵕⵥⵎⵏ ⵜⵉⴳⴳⵓⵔⴰ ⵎⵏⵉⴷ ⵏ ⵓⴼⴰⵔⵙ ⵙ ⵜⵓⵜⵍⴰⵢⵜ ⵏ ⵡⴰⴽⴰⵍ ⴷ ⵓⵎⵢⴰⴳⴰⵔ ⵏ ⵉⵙⴽⵔⴰⴼ ⵏ ⵓⵙⵉⵜⵜⵉ. ⴷ ⵎⵇⵇⴰⵔ ⴷ ⵜⵣⵣⵉⴳⵣⵜ ⵏ ⵜⵙⵏⵜⵡⵉⵍⵜ ⵜⴰⴽⵙⵡⴰⵜ, ⵎⴰⵛⴰ ⵜⴰⵔⵎⵅⴰⵙⵜ ⵏ ⵢⵉⴳⵉ ⵏ ⵉⴳⵍⵍⵉⵏ ⵎⵓⵃⵎⵎⴷ ⴰⴱⴰⵄⵎⵕⴰⵏ ⴷ ⵍⵃⵓⵙⴰⵢⵏ ⵉⴱⵓⵔⴽⴰ ⵜⴼⴽⴰ ⵉ ⵓⴼⵉⵍⵎ ⵢⴰⵏ ⵓⵖⵍⵓⵍ ⴰⵏⴰⵥⵓⵕ ⵏⵏⴰ ⵓⵔ ⵥⴹⵉⵕⵏⵜ ⵜⴻⵜⵉⵇⵏⵉⵢⵉⵏ ⵜⵉⵜⵔⴰⵔⵉⵏ ⴰⴷ ⵙⴽⵔⵏⵜ ⵣⵓⵏ ⴷ ⵏⵜⵜⴰ. ⴷ ⵀⴰⵜ ⵜⴰⵢⴼⴼⴰⵔⵜ ⴰⴷ ⵙ ⵓⵢⵍⵍⵉ ⵜⵓⵙⵉ ⴳ ⵓⵣⵖⴰⵏ ⴰⵏⴰⵎⵓⵏ ⴷ ⵜⵎⵙⴹⵚⴰⵢⵜ ⵜⴰⵙⴳⴳⴰⵏⵜ ⴷ ⵜⵖⴱⵉ ⵜⴰⴼⵍⵙⴰⴼⵜ, ⴷⴰ ⵜⵙⴱⵣⵣⵉⵣ ⵉⵖⴼ ⵏⵏⵙ ⴰⵙⵙ ⴰⴷ ⴰⵎ ⵢⴰⵏ ⵓⵣⵓⵔⵜ ⵉ ⵜⵙⴽⵍⴰ ⵜⴰⵖⵔⴼⴰⵏⵜ ⵜⴰⵥⵖⵓⵕⴰⵏⵜ ⵏⵏⴰ ⵢⵓⴽⵍⴰⵍⵏ ⴰⴷ ⵉⵜⵜⵓⵙⵉⴷⴼ ⴳ ⵉⵖⴰⵡⴰⵙⵏ ⵉⵏⵎⵍⴰⵏⵏ ⵉⵎⵖⵔⵉⴱⵉⵢⵏ, ⵙ ⵓⴷⴰⴽⴰⴹ ⵉ ⵓⴷⵖⴰⵔ ⵏⵏⵙ ⴰⵎ ⵢⴰⵜ ⵜⵏⵜⴰⵎⵜ ⵜⴰⵏⴰⵥⵓⵕⵜ ⵉⵙⵏⵎⵣⵔⴰⵢⵏ ⵉ ⵢⴰⵜ ⵜⵉⴽⵍⵉ ⵜⴰⵎⵖⵜⴰⵙⵜ ⴳ ⵓⵎⵣⵔⵓⵢ ⵏ ⵍⵎⵖⵔⵉⴱ ⴰⴷⵍⵙⴰⵏ ⴷ ⵓⵏⴰⵎⵓⵏ, ⴷ ⵙ ⵓⵙⵎⵖⵔ ⵉ ⵓⴽⵜⵜⵓⵢ ⵏ ⵉⵏⴰⵥⵓⵕⵏ ⵍⵍⵉ ⵉⵙⴽⵔⵏ ⵙⴳ ⵜⴼⵔⴰⵔⵜ ⵢⴰⵜ ⵜⵎⴰⵏⴳⵜ ⵜⴰⵙⵉⵏⵉⵎⴰⵢⵜ ⵍⵍⵉ ⵔⴰⴷ ⴱⴷⴷⴰ ⵉⵇⵇⵉⵎ ⴳ ⵓⵎⵣⵔⵓⵢ ⵏ ⵙⵙⵉⵏⵉⵎⴰ ⵜⴰⵎⴰⵣⵉⵖⵜ ⵜⴰⵎⵖⵔⵉⴱⵉⵜ. 

 ⵉⵙⵍⴽⵎⵏ ⵏ ⴱⵕⵕⴰ 

 ⴰⴼⵉⵍⵎ ⵏ ⴱⵓⵜⴼⵓⵏⴰⵙⵜ ⴳ ⵢⵓⵜⵓⴱ (1)

 ⵥⵕ ⵓⴳⴳⴰⵔ 
ⵎⵙⵄⵓⴷ ⴱⵉⴳⴰ
ⵍⵃⵓⵙⴰⵢⵏ ⵉⴱⵓⵔⴽⴰ
ⵎⵓⵃⵎⵎⴰⴷ ⴰⴱⴰⵄⵎⵕⴰⵏ

 ⵉⵙⴰⵖⵓⵍⵏ